**תנאים לקבלת מלגה לתלמידי תואר ראשון באוניברסיטת בר אילן**

**הלומדים בקמפוס רמת-גן בלבד**

1. **כללי:**
2. קריטריונים להענקת מלגה נקבעים על פי מצב סוציואקונומי, הכנסה לנפש במשפחה והישגים אקדמיים.
3. המצב הכלכלי יוערך לפי הכנסה חודשית ברוטו בבית הוריו של הסטודנט ו/או במשפחת הסטודנט עצמו. הזכאות לסיוע על סמך קריטריון כלכלי נקבעת לפי המצב היחסי של הסטודנט בהשוואה לכלל מבקשי הסיוע.
4. עבור ממוצע ציונים גבוה יקבל הסטודנט תוספת ניקוד לפי החלטת הוועדה.
5. סטודנטים אשר יזכו במלגה הגבוהה מ- 4,000 ₪, חייבים בהשתתפות בפעילות חברתית.
6. אינם זכאים לסיוע: סטודנטים בתכנית לימודים חלקית, מקבלי מימון מהמעביד או ממוסד, תלמידי שנה 6 ומעלה, תושבי חו"ל, סטודנטים במעמד שלא מן המניין, בעלי רכב (עד 5 שנים משנת הייצור), ממוצע ציונים נמוך מ-65.
7. מועד אחרון להגשת בקשות המלגה – סוף אוגוסט. מועד מיוחד למאחרים – במהלך אוקטובר. סטודנטים אשר יגישו במועד המיוחד למאחרים, בקשתם תידון עפ"י יתרת התקציב.
8. יש לשלוח את הבקשות במייל Milgot.Office@biu.ac.il
9. לבקשה יש לצרף אישורים לגבי כל הכנסה. בקשות שלא תמולאנה כראוי ו/או לא יצורפו אליהן האישורים הדרושים, יידחו.
10. נכונות ההצהרות עשויה להיבדק על ידי חברת חקירות. במקרה של אי התאמות וחריגות תבוטל המלגה, ומגיש הבקשה עלול/ה להיתבע לדין משמעתי.
11. במקרה של ביטול המלגה יחויב הסטודנט להחזיר כל סכום שקיבל על חשבון המלגה בתוספת הפרשי הצמדה מיום קבלת סכום המלגה על-ידי הסטודנט ועד להחזרתה לאוניברסיטה, ובצירוף ריבית שנתית, שתקבע על-ידי גזברות האוניברסיטה.
12. המלגה תבוטל במקרים הבאים:
13. גילוי פרטים בלתי נכונים, שנמסרו על-ידי הסטודנט (לאור הסעיף הקודם).
14. קבלת סיוע ממקורות אחרים, שלא נלקחו בחשבון בעת הדיון בבקשה.
15. אי עדכון הפרטים, שנמסרו על-ידי הסטודנט.
16. הפסקת לימודים.
17. במקרה ובמהלך שנת הלימודים חלו ו/או יחולו שינויים בפרטים שנמסרו על ידך (כגון: רכשת את/ה ו/או בן/בת זוגך מכונית, רכשת דירה , שינוי במצב המשפחתי, הפסקת עבודה זמנית), הנך חייב לדווח על כך לוועדה בדף העדכון, שניתן להוריד באתר האינטרנט של מדור מלגות בר אילן.
18. **ערעורים:** סטודנט המבקש לערער על החלטת הוועדה, יוכל לעשות זאת **רק אם יש נימוק חדש, שלא הובא בטופס המקורי.**
19. שרות צבאי: סטודנט, שלא הגיש אישורים על שרות צבאי/לאומי לוועדת קבלה בעת הרשמתו לאוניברסיטה, לא יקבל תוספת ניקוד לחישוב מלגה.
20. **הוראות טכניות:**
21. הקפד/הקפידי לענות על כל השאלות, לרבות אלו המתייחסות להורים ולבן/בת הזוג.
22. יש למלא את הטופס באופן מוקלד, ולשלוח חזרה במייל.
23. הקפד/הקפידי לחתום על ההצהרה המופיעה בעמוד האחרון של הטופס. טופס שאינו נושא חתימת הסטודנט – יידחה.
24. **אישורים:**
25. אישורי הכנסות יש להגיש לגבי הסטודנט, הורי הסטודנט בן/בת הזוג וכל הכנסה אחרת.
26. הכנסות של עובדים עצמאיים – אישור מפקיד השומה על ההכנסה, שנקבעה לנישום בשנת המס האחרונה.
27. הכנסות של עובדים שכירים – תלוש שכר של אחד החודשים החל מאפריל 2020 וטופס 106 לשנת המס 2019.
28. הכנסות מקצבאות – אישור על גובה קצבת פנסיה ו/או אישור על קצבת הביטוח הלאומי (קצבת זקנה, קצבת שארים וכד').
29. הכנסות קבועות וזמניות שונות – אישור על תשלום דמי מזונות, הכנסות משכר דירה וכו'.
30. בני קיבוצים ימציאו אישורי הכנסה לנפש עדכניים ממזכירות הקיבוץ.
31. היעדר הכנסות – יש להמציא אישור מביטוח לאומי.
32. אישורים רפואיים – יש לצרף אישור עדכני לגבי כל מקרה שבו צוין שאחד מבני המשפחה נכה, זקוק לאשפוז, זקוק לתרופות, ולציין סה"כ ההוצאות הנדרשות.

 .